Manchester United b'offerta ta' £40 miljun għal Raphael Varane Manchester United qed jippreparaw offerta ta' £40 miljun għad-difensur ċentrali ta' Real Madrid Raphael Varane dan is-sajf. United jinsabu fit-triq it-tajba biex jispiċċaw fit-tieni post fil-Premier League iżda d-difiża tagħhom kienet dgħajfa, fejn ta' nota huwa l-fatt li huma sofrew aktar goals minn Brighton li jinsabu fis-17-il post. Il-manager Ole Gunnar Solskjaer huwa ħerqan li jiffirma lill-Franċiż biex jilgħab flimkien mal-captain Harry Maguire fil-qalba tad-difiża. Varane ta' 28 sena, fadallu sena biss fil-kuntratt tiegħu u United jemmnu li jistgħu jassiguraw il-firma tiegħu għal madwar £40 miljun. Il-player internazzjonali li lagħab 73 darba ma' Franza qatta' għaxar snin mal-ġganti Spanjoli, u għamel 359 dehra fil-kompetizzjonijiet kollha, u rebaħ 18-il trofew. Huwa rebaħ tliet titli tal-La Liga, erba' edizzjonijiet taċ-Champions League u t-Tazza tad-Dinja tal-2018, u jġib miegħu esperjenza ta' rebħ. Ir-Red Devils ippruvaw jiffirmawh qabel fit-twieqi tat-trasferimenti preċedenti, iżda jistgħu jiksbu ftehim miegħu dan is-sajf, b'Varane mifhum li jrid sfida ġdida fil-karriera tiegħu. United tħabtu fl-assenza ta' Maguire li kien lagħab il-partiti kollha tar-Red Devils qabel ma tilef l-aħħar żewġ logħbiet minħabba injury fl-għaksa, b'Man Utd isofru sitt goals, fosthom telfa ta' 4-2 kontra Liverpool f'Old Trafford. Eric Bailly, li ffirma kuntratt ġdid sal-2024 ix-xahar li għadda, u Victor Lindelof naqsu milli jimpressjonaw b'mod konsistenti u Varane jista' jkun ideali biex jieħu post wieħed minnhom. Fi kliem Solskjaer innifsu: 'Harry kien tal-għaġeb minn meta ġie fil-club. Huwa kien xi ftit jew wisq preżenti, allura ovvjament, meta player ikun mexxej, captain, l-istatus u l-preżenza tiegħu jintilfu.' 'Imma mbagħad għandna players li jistgħu jidħlu u huwa ċ-ċans għal kulħadd li jieħu dik il-ftit tmexxija. Għandna bżonn nagħmlu dan meta huwa ma jkunx fl-azzjoni. Tista' tisimgħu fl-istands meta ma jkunx qed jilgħab. Xi ħadd ieħor irid jerfa' dik ir-responsabbiltà issa.'